Hoe kan ek vertroue ontwikkel? (2) - www.bybelkennis.co.za
by Coen Slabber · Published 12/10/2015 · Updated 30/07/2015
What that minster is on his knees in secret before God Almighty, that he is and no more – John Owen
Ons gaan nou verder kyk na maniere om vertroue te ontwikkel.
Behaal 'n paar oorwinnings. Begin met klein suksesse en bou dit geleidelik uit. 'n Paar oorwinnings agter die rug gee vir jou die impetus om jouself verder uit te daag. As jy wel misluk, probeer onmiddellik om 'n paar oorwinnings te behaal. Moenie in selfbejammering rondploeter nie.
Uit die Bybel kan ons kyk na twee persone:
Ons weet van al Simson se oorwinnigs oor die Filistyne. In Rigters 16:20 sê Delila dat die Filistyne op hom is. Hy word wakker en dink: ek sal weer uitstap soos die vorige kere en my losruk. Maar hy het nie besef dat die Here hom verlaat het nie.
In 1 Samuel 17:37 sê Dawid: Die Here, wat my gered het uit die kloue van die leeu en uit die kloue van die beer, Hy sal my red uit die mag van hierdie Filistyn
Daar is ooreenkomste tussen hierdie twee manne. Hulle was beide deur God uitgekies; hulle was beide leiers van Israel toe Israel teen die Filistyne geveg het. Maar hulle het ook van mekaar verskil:
Simson wou homself plesier. Hy lewe 'n sedelose lewe. Hy vertrou op sy eie krag en daarom het hy nie die nodigheid ingesien om op God te vertrou nie. Hierdie is 'n pad wat altyd op mislukking uitloop. Dawid, daarenteen, besef dat as hy net op homself moes staatmaak hy al klaar verloor het. Daarom roep hy die Here aan voor sy geveg met Goliat. Sy swakheid word God se krag. So word hy van 'n oorwinning verseker.
Simson se vervreemding van God lei nie net tot sy nederlaag nie, maar dit was ook die einde van sy leierskap. Vir Dawid was die oorwinning oor Goliat die begin van sy leierskap.
Identifiseer jou sterkpunte en fokus daarop. 'n Suksesvolle leier weet dat hy sy volgelinge help deur hulle te help om hulle spesiale gawes te ontdek, deur hulle aan te moedig om dit te ontwikkel en hulle dan te help om dit te gebruik.
Volgende keer gaan ons na ons laaste vraag oor vertroue kyk: Wat moet ek doen met die vertroue wat ek het?